NG Kerk Lambton-Germiston - home
​Die vrug van die Gees, daarteenoor, is liefde, vreugde, vrede, geduld, vriendelikheid, goedhartigheid, getrouheid, nederigheid en selfbeheersing.
​Eredienste en sondagskool is tydelik opgeskort. Dit word tans vervang met Huiskerk. Skakel na materiaal.
Die kerkraad van NG Kerk Lambton-Germiston het Maandagaand die volgende besluite geneem met die oog op ons pad vorentoe met COVID-19
Dat Eredienste afgestel is tot en met verdere kennisgewing, die meerderheid van ons gemeente kan as hoë risiko beskou word en alhoewel byeenkomste van minder as 100 mense toegelaat word wil ons eerder ons gemeentelede veilig hou.
Ons beweeg vanaf ’n kerklike geloof na ’n huislike geloof in hierdie tyd; dit beteken: Ons as gemeente se fokus sal wees om nog steeds ons geloof te beoefen, maar nou net op ’n ander manier. Daar sal elke Sondagoggend ’n Bybelstudie beskikbaar gemaak word wat ek gedurende die week sal opstel, dit sal beskikbaar wees in n fisiese uitgedrukte vorm wat u op n Sondagoggend tussen 08:30 en 09:30 by die kerk kan kom optel, maar sal ook beskikbaar gemaak word in die vorm van n PDF dokument wat op hierdie groep gestuur sal word. Ons sal ook die Bybelstudie op Facebook laai, waar die Bybelstudie bespreek kan word deur lidmate, asook hier op die kerk se webblad.
Die idee is dat die familiehoof hierdie Bybelstudie met sy of haar familie sal deurwerk, maar dat ons as gemeente steeds besig bly met dieselfde tekste en idees, wat ons dan kan bespreek. Verder moedig ons ook families aan om dit saam te doen, inplaas daarvan om op n Sondagoggend kerk toe te kom, gaan eet ontbyt by vriende of familie en doen die Bybelstudie saam. Dit is baie belangrik om nog steeds samekoms te hê as geloofsfamilie, ons skep gevolglik nog n WhatsApp groepie vir die gene wat nie iemand het saam wie hulle Bybelstudie kan hou nie, op hierdie groepie wat ons skep kan jy wel boodskappe stuur en vra of daar iemand is wat by jou wil aansluit, ek sal in die volgende boodskap 'n link stuur waarop jy kan click indien jy op daardie groep wil wees.
Ek sal op Maandag aande om 19:00 – 20:00 en Dinsdag tot Vrydag om 09:00 – 10:00 by die kerk in die saal wees waar ek die vorige Sondag se Bybelstudie sal bespreek indien daar enige vrae vanuit die Bybelstudie voortkom, ek wil egter vra dat sou u hierdie byeenkoms bywoon dat u die nodige voorsorgmaatreëls neem vir u eie beswil maar ook almal wat dalk mag opdaag.
Ongelukkig is ons gemeente nog baie afhanklik van kollekte wat natuurlik nou nie opgeneem sal word, ons vra dat indien wel moontlik dat u nog steeds n bydra sal lewer in hierdie tyd, al is dit deur om u gewone bydrae een kant te hou tot ons weer mekaar sien.
Laastens, ons wil graag mense bemoedig met die wete dat ons as gemeente nie alleen in al hierdie chaos is nie, maar dat God saam ons is, dat ons, ons vrede en troos in mekaar en in God kan vind. As daar enige nood is, of selfs as u kan dink aan n manier waarop ons, ons gemeenskap kan help in hierdie tyd, kontak my asseblief.
As daar enige onsekerheid mag ontstaan kan u my enige tyd kontak op die volgende wyses:
Sel: 083 479 9451
Die kerkkantoor sal ook nog oop wees Maandag tot Vrydag tussen 09:00 en 11:00
Die kerk se huiskerk whatsapp groepie se link is: https://chat.whatsapp.com/BwAf6E0qeTjGvIsHXdoFnj
NG Kerk Lambton-Germiston se identiteit is gegrond in ons verhouding met die Godelike Drie-eenheid.
Ons poog dat ons optrede liefde, inklusiwiteit en diensbaarheid weerspieël in belyning met die Vrug van die Gees soos saamgevat in Galasiërs 5:22. Ons wil elkeen wat 'n tuiste soek ten opsigte van 'n verhouding met God en jou medemens vriendelik uitnooi om by ons aan te sluit.
​Klik op die prentjies hieronder om na die verskeie webbladsye te gaan.